OzLabs/hebrew-wiki-articles huggingface dataset:
אלקין

ריתוך באמצעות מבער אצטילן
אלקינים (alkyne) הם קבוצה פונקציונלית של תרכובות אורגניות, בעלת הנוסחא הכימית C<sub>n</sub>H<sub>2n-2</sub>. 

האלקינים הם פחמימנים המאופיינים בקשר קוולנטי משולש אחד לפחות בין שני אטומי פחמן.

האלקין הידוע (והפשוט) ביותר הוא אֵתין, הידוע יותר כאצטילן; השימוש של החומר הוא בצורת גז המשמש במבערים לריתוך. בעבר נהוג היה לכנות את כל האלקינים אצטילנים, אך כיום מכונה כך רק האתין.

סידור האורביטלים בקשר המשולש גורם לכך ששני אטומי הפחמן המשתתפים בקשר, וכן שני האטומים הקשורים לאטומי הפחמן, יימצאו כולם על קו אחד. כלומר, זווית הקשר המשולש היא 180 מעלות. מולקולת האלקין הפשוט ביותר, אתין, היא קווית לגמרי. לצורה המרחבית הייחודית של האלקינים חשיבות בתגובות הכימיות בהן הם משתתפים.

נוסחת המבנה של אתין נראית מבחינה מרחבית כ: H–C≡C–H

הקשר המשולש בין אטומי הפחמן מפחית מיציבותם של האלקינים ביחס לאלקנים ולאלקאנים, והם נוטים להגיב במהירות בתגובה אקסותרמית. זוהי הסיבה לחום הרב (2,500 מעלות צלזיוס) הנוצר במבערי האצטילן, בהם האלקין מגיב בעוצמה עם החמצן שבאוויר.

הנוסחה הכללית של אלקינים בלתי-מותמרים היא C<sub>n</sub>H<sub>2n-2</sub>. 

הנוסחה מתייחסת לאלקינים פשוטים, בעלי קשר משולש בודד וללא מתמירים שונים (כגון אטומי כלור, קבוצות אלקיל וכדומה).

מתן שמות לאלקינים מתבסס על עקרונות מונחון IUPAC. העיקרון המנחה הוא כי שמו של אלקין מורכב מתחילית המציינת את מספר אטומי הפחמן במולקולה, ומהסופית -ין. במקרה של אלקינים המכילים למעלה מ-3 אטומי פחמן, מופיעה ספרה בתחילת השם לציון המיקום של הקשר המשולש.

אלקינים המכילים שני קשרים משולשים נקראים דיאינים. כך, למשל,4, 1-פּנְטָאדִיאִין הוא אלקין בעל חמישה אטומי פחמן ושני קשרים משולשים בקצות המולקולה.

אלקינים בהם הקשר המשולש נמצא בקצה המולקולה הם חומציים יותר מאלקנים ואלקאנים מקבילים, כיוון שאטום המימן בקצה קשור בצורה רופפת יחסית אל אטום הפחמן, ונוטה להינתק מהמולקולה (בצורת יון חיובי, כלומר: פרוטון) ולהיקשר למולקולות אחרות. חומר התורם פרוטונים מוגדר כחומצה.

==תגובות אופייניות לאלקינים==

* אלקינים עוברים חיזור כפול, בו הם מקבלים שני אטומי מימן בנוכחות זרז מתכתי, כגון פלטינה או פלדיום, לקבלת אלקאנים. לשם עצירת התהליך לאחר קבלת אטום מימן אחד בלבד (לשם קבלת אלקנים) יש להשתמש בזרז מיוחד.

==מקורות ושימושים==

right

מבין כל הפחמימנים, האלקינים הם הנדירים ביותר; ידועים כ-1,000 אלקינים, מספר נמוך יחסית לקבוצות האחרות. אלקינים רבים משמשים כחומרי הדברה נגד פטריות. אלקינים טבעים הם חומרי הגנה ביולוגיים: צפרדעים מסוימות, למשל, מפרישות מעורן היסטריוניקוטוקסין, דיאין רעיל המרחיק טורפים מהצפרדע.

פרופין, האלקין השני בסדרה, משמש לצד האתין במבערי ריתוך. בעבר נקרא גם מתילאצטילן; את קבוצת המתיל (CH<sub>3</sub>) ניתן לראות היטב בנוסחת המבנה שלו.

==ראו גם==

* אלקאן
* אלקן
* תרכובות ארומטיות

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קבוצות פונקציונליות
קטגוריה:פחמימנים
פחמימן

ה[[אלקאן אוקטן הוא פחמימן; כל האלקאנים, האלקנים והאלקינים הפשוטים הם פחמימנים אליפטיים]]
[[בנזן הוא פחמימן ארומטי]]

פחמימנים (בלועזית ביחיד: הידרוקרבון; באנגלית: Hydrocarbon) הם תרכובות אורגניות המכילות אך ורק אטומי פחמן ומימן.

קבוצה זו אינה קבוצת הפחמימות - ההבדל בין השתיים גדול, בעיקר מפני שהפחמימות מכילות גם אטומי חמצן.

מבחינים בין שלושה סוגי פחמימנים, לפי סוגי הקשרים הקוולנטיים בין אטומי הפחמן שלהם:
*אליפטיים (שם כולל לכל מולקולה שאינה ארומטית):
:*רוויים: מכילים קשרים בודדים בלבד. קבוצת הפחמימנים הרוויים נקראת אלקאנים.
:*לא-רוויים או בלתי-רוויים: מכילים קשרים כפולים או משולשים (קשר אחד לפחות בכל מולקולה). אלקנים, אלקינים ו-וינילים הם פחמימנים לא-רוויים.
*ארומטיים: מכילים טבעות המכילות קשרים כפולים מצומדים, בהתאם לכלל היקל.

==קישורים חיצוניים==

* 
* 

*
קטגוריה:פחמן: תרכובות
קטגוריה:מימן: תרכובות
קטגוריה:דלק מאובנים
דיסנילנד פריז

דיסנילנד פריז (הידוע גם בשמו הקודם יורודיסני) הוא פארק שעשועים הנמצא במארן-לה-ואלה ליד פריז שבצרפת. הפארק נפתח ב-12 באפריל 1992 על ידי חברת יורו דיסני SCA, חברה ש- 39% ממנה היא בבעלות חברת וולט דיסני. ב-14 בנובמבר 2015 נסגר הפארק לראשונה מאז הוקם עקב פיגועי נובמבר 2015 בפריז.

==בניית הפארק==
בניית הפארק החלה בשנת 1988, והסתיימה בשנת 1992. הפארק נפתח רשמית בשם "יורודיסני" אולם מספר המבקרים היה נמוך ביותר. הפארק עורר התנגדות רבה בצרפת. הצרפתים ראו בפארק פלישה של התרבות האמריקאית ופגיעה אנושה בתרבות הצרפתית.

ב-1 באוקטובר 1994 שינה הפארק את שמו ל"דיסנילנד פריז", נפתח בקרבתו פארק נוסף - פארק אולפני וולט דיסני, הפך לחלק מאתר הנופש דיסנילנד פריז.
עם פתיחת הפארק הנוסף ועליית מספר המבקרים הפך הפארק המפסיד בשנת 2002 לסיפור של הצלחה, אולם טרם כיסה את חובותיו משנים קודמות.

==אזורי הפארק==
הפארק עצמו, מחולק למספר אזורים המכונים "ארצות תמתיות":
* Main Street U.S.A - הרחוב הראשי של ארצות הברית - רחוב המוביל ל-4 הארצות האחרות
* Frontierland- ארץ המערב הפרוע
* Advantureland- ארץ ההרפתקאות
* Fantasyland- ארץ הפנטזיה
* Discoveryland- ארץ התגליות

==תחבורה==
ניתן להגיע אל הפארק באמצעות רכבות קו A (שלוחה A4) של ה-RER מפריז.

==מבקרים בפארק==
פארק דיסנילנד פריז הוא אחד הפארקים המובילים בעולם במספר המבקרים.

{| class="wikitable" style="text-align:center"
|- 
!2008 || 2009 || 2010 || 2011 || 2012 || 2013 || 2014 || 2015 || 2016 || 1017 || 2018 || 2019 || דירוג עולמי
|-
| 12,688,000 || 12,740,000 
 || 10,500,000 
 || 10,990,000
 || 11,500,000
 || 10,430,000
 || 9,940,000
 || 10,360,000
 || 8,400,000
 || 9,660,000
 || 9,843,000
 || 9,745,000
 || 13
|}

==קישורים חיצוניים==

* [http://www.disneylandreport.com חדשות על אתרי דיסני]
* [http://www.hakolal.co.il/%D7%A4%D7%A8%D7%99%D7%96/%D7%90%D7%AA%D7%A8%D7%99%D7%9D-%D7%9E%D7%A8%D7%9B%D7%96%D7%99%D7%99%D7%9D-%D7%91%D7%A4%D7%A8%D7%99%D7%96/%D7%93%D7%99%D7%A1%D7%A0%D7%99%D7%9C%D7%A0%D7%93-%D7%A4%D7%A8%D7%99%D7%96-%D7%99%D7%95%D7%A8%D7%95%D7%93%D7%99%D7%A1%D7%A0%D7%99-disneyland-paris/ מדריך בעברית לפארק דיסנילנד פריז באתר הכל על]
* [https://www.israelhayom.co.il/article/539067 יורודיסני מתרחב עם 2.6 מיליארד דולר]
* 
* 
* 

==הערות שוליים==

*
קטגוריה:פארקי שעשועים באירופה
גני טיבולי

גני טיבולי בלילה
האגם בפארק. ברקע נראית רכבת ההרים "The Demon"
גני טיבולי (בדנית: Københavns Tivoli) הוא אחד מפארקי השעשועים וגני התענוגות המפורסמים ביותר בעולם. הפארק נמצא בקופנהגן, דנמרק.

==היסטוריה==
הפארק ממוקם בלב קופנהגן בירת דנמרק, נבנה בשנת 1843. זהו אחד מגני השעשועים העתיקים ביותר באירופה שאף היווה השראה לוולט דיסני בבנייתו את דיסנילנד.
בשנת 2006 נפתחה בפארק אחת הקרוסלות הגבוהות ביותר בעולם. בפארק ישנם כיום 27 מתקני שעשועים.

באופן מסורתי, הפארק פתוח בתקופה שבין תחילת אפריל לסוף ספטמבר, אולם מאז שנת 1994 נפתח הפארק גם בתקופה שלקראת חג המולד ומתקיים בו יריד חג המולד המסורתי. בנוסף, מאז שנת 2006 הפארק נפתח ל-10 ימים גם בחופשת בתי הספר בדנמרק הצמודה לליל כל הקדושים (בדרך כלל בשבוע ה-42 של השנה).

==מתקנים בפארק==
הפארק עבר תהפוכות רבות במהלך השנים, ומתקנים שונים נבנו ונהרסו. כיום המתקנים הפופולרים ביותר הם רכבת ההרים "The Demon" ומגדל הפחד (מתקן עגול שמתנשא לגובה של כמה עשרות מטרים וצונח לפתע במהירות אדירה).
מגדל "הכוכב המעופף" - The Star Flyer
כמחווה להנס כריסטיאן אנדרסן הוקם ב-1993 מתקן בשם "התיבה המעופפת" (Flying Trunk) על שם אחת מאגדותיו של אנדרסן. זהו מסלול האורך כ-7 דקות והמבקרים מוסעים במנהרה חשוכה המדמה מערה בתוך חביות עץ וצופים בסצנות מתוך אגדותיו של אנדרסן. המתקן שופץ ב-2010.

מתקנים נוספים: רכבת הרים מעץ, מספר קרוסלות, מכוניות מתנגשות, סירות ועוד.

בפארק יש גם גן פרחים מרהיב עם מאות אלפי סוגי פרחים בשלל צבעים, עשרות אלפי נורות אשר מאירות את הפארק בלילה, ועשרות מסעדות שונות. בערבים מתקיימים בפארק מופעים מיוחדים, ומשחקי אור ומים. פעמיים בשבוע ובאירועים מיוחדים מתקיימים מופעי זיקוקים.

ביוני 1944, בזמן הכיבוש הנאצי בדנמרק, אירע פיצוץ בטיבולי שגרם לנזקים קשים ולשריפתו המוחלטת של אולם הקונצרטים במקום (שוקם רק ב-1956). העיתונות שהייתה בשליטת הנאצים האשימה את המחתרת הדנית בפיצוץ, אולם לאמיתו של דבר הפיצוץ בוצע בידי קבוצה של נאצים דניים כנקמה על פגיעה של המחתרת הדנית במפעל חיוני לגרמנים.

בשנת 1964 התקיימה תחרות הזמר התשיעית של האירוויזיון באולם הקונצרטים שבגני טיבולי.

==קישורים חיצוניים==

* 

* 

קטגוריה:קופנהגן
קטגוריה:פארקי שעשועים באירופה
מרחק

מרחקים גדולים כמו המרחק בין קצה האגם לאישה שבתמונה יתוארו על פי רוב במידות אורך של קילומטרים. למרחקים קטנים יותר נהוג להשתמש במידות קטנות יותר
איור המתאר את המרחק (<math>d</math>) בין שתי נקודות על מישור
מרחק הוא מדד מספרי להפרש בין שני אובייקטים במרחב.

==גאומטריה==
ערך המוחלט של הפרשם.]]
בישר, המרחק בין שני מספרים ממשיים הוא הערך המוחלט של הפרשם.

במרחב התלת-ממדי המרחק בין שתי נקודות הנתונות בקואורדינאטות קרטזיות: <math>(x_1,y_1,z_1)</math> ו-<math>(x_2,y_2,z_2)</math> הוא:
:<math>\sqrt{(x_1-x_2)^2+(y_1-y_2)^2+(z_1-z_2)^2}</math>

שני המקרים הם מקרים פרטיים של הגדרת המרחק בין שתי נקודות במרחב אוקלידי <math>n</math>-ממדי שהיא <math>\|\mathbf{x} - \mathbf{y}\|</math>, כאשר <math>\| \cdot \|</math> הנורמה האוקלידית.

==מרחק כאורך==
במרחב התלת-ממדי (ובכל מרחב אוקלידי) המרחק בין שתי נקודות הוא אורך הקטע המחבר ביניהן. במילים אחרות, המרחק הוא אורך המסלול הקצר ביותר בין שתי נקודות. 
קשר זה מצדיק את הגדרת האורך בגאומטריה האוקלידית. הנוסחה מתקבלת ממשפט פיתגורס.

במהלך השנים התפתחו בארצות שונות יחידות מידה לאורך שונות.

==הכללה==

במתמטיקה ישנו עניין בהגדרת מרחק בין נקודות גם במרחבים נוספים מלבד המרחב האוקלידי. כך למשל בתורת האינפורמציה מקובל להגדיר את ה"מרחק" בין שתי מילים באורך זהה כמספר האותיות שיש לשנות במילה אחת כדי לקבל את המילה השנייה (ראו מרחק המינג).

לצורך זה הוגדר המונח מטריקה כהכללה למרחק האוקלידי. מטריקה היא פונקציה שמתאימה לכל שתי נקודות במרחב מספר אי-שלילי שנקרא "מרחק" ומקיים שלושה תנאים:
*המרחק בין שתי נקודות הוא <math>0</math> אם ורק אם הן זהות.
*המרחק מ-<math>A</math> ל-<math>B</math> שווה למרחק מ-<math>B</math> ל-<math>A</math> (סימטריה).
*המרחק הוא הדרך הקצרה ביותר בין שתי נקודות (אי-שוויון המשולש).

מרחב שבו מוגדרת מטריקה נקרא מרחב מטרי והוא דוגמה מרכזית למרחב טופולוגי.

גם את הקשר בין מרחק לאורך ניתן להכליל. מרחב נורמי הוא מרחב וקטורי שבו מוגדרת נורמה <math>\| \cdot \|</math> (פונקציה שמתאימה לכל וקטור את אורכו). בכל מרחב נורמי אפשר להגדיר מטריקה כך שהמרחק בין שני וקטורים <math>\mathbf{x}</math> ו-<math>\mathbf{y}</math> הוא <math>\|\mathbf{x} - \mathbf{y}\|</math>. כלומר המרחק בין שני וקטורים הוא אורך ההפרש שלהם.

==ראו גם==
* גאומטריית נהגי המוניות
*מרחק צ'בישב
*מרחק לוינשטיין

==קישורים חיצוניים==

* [http://icalc.co.il/index.php/%D7%9E%D7%97%D7%A9%D7%91%D7%95%D7%A0%D7%99%D7%9D-%D7%9E%D7%AA%D7%9E%D7%98%D7%99%D7%99%D7%9D/293-%D7%9E%D7%97%D7%A9%D7%91%D7%95%D7%9F-%D7%9E%D7%A8%D7%97%D7%A7-%D7%91%D7%99%D7%9F-%D7%A9%D7%AA%D7%99-%D7%A0%D7%A7%D7%95%D7%93%D7%95%D7%AA.html מחשבון מרחק בין שתי נקודות], באתר Icalc.

קטגוריה:ערכים שבהם תבנית בריטניקה אינה מתאימה
קטגוריה:גדלים פיזיקליים
טירת היפהפייה הנרדמת

טירת היפהפייה הנרדמת ביורודיסני
טירת היפהפייה הנרדמת בדיסנילנד שבקליפורניה
טירת היפהפייה הנרדמת של בדיסנילנד שבהונג קונג
טירת היפהפייה הנרדמת היא המבנה המרכזי בפארקי השעשועים של חברת וולט דיסני.

==היסטוריה==
הטירה הראשונה נבנתה בדיסנילנד באנהיים שבקליפורניה. טירה זו הושלמה בשנת 1955. בטירה זו ניתן היה ללכת ולראות ציורי קיר המתארים את סיפור היפהפייה הנרדמת, אולם מעבר זה נסגר לציבור בשנת 2001. היו שמועות שהדבר נגרם לאחר פיגועי 11 בספטמבר, אולם דוברי דיסני הכחישו וטענו שסגירת המעבר נבע מכך שהמעבר לא התאים לנכים.

הגשר המתרומם בחזית הטירה אכן עובד, והורם פעמיים בלבד - ביום פתיחת הפארק, ובשנות ה-80 בתום שיפוץ ארץ הפנטזיה. מעל הגשר, בחזית הטירה מוצג שלט האצולה של משפחת דיסני.

טירת היפהפייה הנרדמת השנייה נבנתה בדיסנילנד פריז. שמה הרשמי הוא: "Le chateau de la belle au bois dormant" ומדובר בתרגום השם לצרפתית. הטירה נבנתה בסגנון "אגדתי" יותר, והבנייה הושלמה ב-1992.

הטירה השלישית נבנתה בדיסנילנד הונג קונג ובנייתה הסתיימה ב-18 בנובמבר 2004.

==ראו גם==
* טירת נוישוונשטיין שבבוואריה, אשר שימשה ההשראה לטירת היפהפייה הנרדמת.

==קישורים חיצוניים==

== הערות שוליים ==

קטגוריה:דיסנילנד
קטגוריה:דיסנילנד פריז
קטגוריה:דיסנילנד הונג קונג
קטגוריה:היפהפייה הנרדמת של דיסני
שימוש תהילים

שימוש תהילים הוא ספר קבלה מעשית המפרט כיצד להשתמש בכל אחד ואחד מפרקי ספר תהילים למטרות כרפואה, הגנה לילד וליולדת, והצלחה.

הספר נכתב במאה השמינית או התשיעית לספירה. הרשב"א כתב שהוא מוסכם בידי גדולי ישראל. יש מי שייחסו את כתיבת הספר לרב האי גאון, אך ייחוס זה אינו מוסמך ואינו מתיישב עם דברי רב האי גאון.

==קישורים חיצוניים==

* 
* [http://www.academia.edu/28094665/Magical_Use_of_Psalms שימוש תהילים, PDF עם תרגום מלא לאנגלית].
* 

==הערות שוליים==

*
קטגוריה:ספרי קבלה
קטגוריה:ספרי המאה ה-9
קטגוריה:יצירות שמחברן אינו ידוע
דיסנילנד טוקיו

דיסנילנד טוקיו (בקאנג'י: 東京ディズニーランド, ברומאג'י: Tōkyō Dizunīrando) הוא פארק השעשועים הראשון של חברת וולט דיסני שנבנה מחוץ לארצות הברית. הפארק נפתח ב־15 באפריל 1983 ומהווה חלק מאתר הנופש טוקיו דיסני ממוקם באורייסו, צ'יבה, פרבר של טוקיו בירת יפן.

==מבנה הפארק==
בפארק ישנן שבע ארצות:
* הרחוב הראשי של ארצות הברית (נקרא גם "הבזאר העולמי")
* ארץ ההרפתקאות
* ארץ המערב הפרוע
* ארץ החיות הקטנות
* ארץ הפנטזיה
* עיר ההנפשה של מיקי
* ארץ המחר

פארק השעשועים נבנה בסגנון ממלכת הקסם בו נבנו דיסנילנד וממלכת הקסם בדיסניוורלד בפלורידה.

הפארק בבעלות חברת אוריאנטל לנד - בעלת זיכיון מחברת וולט דיסני.

==אטרקציות==
===ארץ ההרפתקאות===
* מסע בג'ונגל
* חדר הטיקי הקסום
* בית העץ של משפחת רובינסון השווייצרית
* רכבת דיסני

===ארץ המערב הפרוע===
* רכבת הר הרעם הגדול
* רכבת דיסני

===ארץ הפנטזיה===
* מסיבת התה המשוגעת
* הרפתקאותיו הרבות של פו הדוב
* זה עולם קטן
* סיור המסתורין של טירת סינדרלה
* מעופו של פיטר פן
* הטירה המכושפת
* מסעו הנועז של פינוקיו
* הרפתקאותיה של שלגיה

===ארץ המחר===
* הר החלל
* אוטופיה
* מיקרוהרפתקה!
* סטאר טורס
* סילוני החלל
* משגרי החלל של באז שנות אור

===עיר ההנפשה של מיקי===
* מכוניות ההנפשה המסתובבות של רוג'ר ראביט
* רכבת ההרים של גאדג'ט
* הבתים של דמויות דיסני

==ראו גם==
* דיסנילנד
* דיסניוורלד
* יורודיסני
* דיסנילנד (הונג קונג)

==קישורים חיצוניים==

* 
* [https://web.archive.org/web/20110110080110/http://www.tokyodisneyresort.co.jp/index_e.html דיסנילנד טוקיו]
* [https://web.archive.org/web/20070320213311/http://www.tokyodisneyresort.co.jp/tdr/english/plan/mapdownload/images/land_atrc.pdf מפת דיסנילנד טוקיו]

*
קטגוריה:ערכים שבהם תבנית בריטניקה אינה מתאימה
קטגוריה:דיסני: פארקי שעשועים
קטגוריה:טוקיו: מבנים
קטגוריה:יפן: אטרקציות תיירותיות
זין אל-עאבדין בן עלי

זֵין אל-עאבדִין בן עלי (בערבית: زين العابدين بن علي; 3 בספטמבר 1936 – 19 בספטמבר 2019) היה נשיא תוניסיה בשנים 1987–2011.

== חייו ==
בן עלי נולד בחמאם סוסה בשנת 1936. כאיש צעיר, וכחבר במפלגה הנאו-חוקתית, הוא נשלח לצרפת לאימונים צבאיים. הוא קיבל תואר אקדמי באקדמיה הצבאית סן-סיר, ובבית הספר לחיל התותחנים. לאחר מכן המשיך את לימודיו הצבאיים בארצות הברית.

בן עלי ייסד את המחלקה הביטחונית־צבאית בשנת 1964, ועמד בראשה עד שנת 1974. הוא הועלה בדרגה בשנת 1977, ומונה לראש הביטחון הלאומי, לאחר ששימש כנספח הצבאי במרוקו. הוא החל להתקדם בדרגות, והתמנה (לאחר שירות של ארבע שנים כשגריר בפולין) לראש הביטחון הלאומי ולמזכיר המדינה. בעקבות הצלחותיו בהתמודדות עם הסכנות האורבות למשטר, הוא מונה לשר הפנים, והמשיך בתפקיד זה גם לאחר מינויו לראש ממשלה.

בן עלי הדיח את חביב בורגיבה, ותפס את הנשיאות ב־7 בנובמבר 1987, בתמיכת קולות רבים. שבעה רופאים חתמו על כך שראש הממשלה בורגיבה אינו כשיר לתפקד כראש הממשלה. הוא המשיך לשמור על דעותיו במדיניות החוץ גם לאחר התמנותו לנשיאות, והשקיע רבות בכלכלה, שצמחה מתחילת שנת 1990. בן עלי קיבל על עצמו פרויקטים של עבודות ציבוריות שונות, כגון דיור, נמלי תעופה וכבישים.

הוא נבחר שנית בבחירות המקדימות ב־24 באוקטובר 2004, שבהן זכה ב־94.48% מהקולות. במהלך כהונתו הוא שינה את חוקת המדינה כדי לאפשר את המשך שלטונו. בבחירות ב-25 באוקטובר 2009 הוא נבחר ברוב של 89% מהקולות בבחירות שהוגדרו כלא-דמוקרטיות על ידי משקיפים בינלאומיים. בן עלי היה צפוי להמשיך לכהן בתפקיד זה עד שנת 2014, אך בדצמבר 2010 פרצו מהומות אלימות במדינה בעקבות מצב כלכלי קשה, אבטלה גבוהה ודיכוי פוליטי קשה. מהומות אלה שכונו מהפכת היסמין הובילו להדחתו מהתפקיד. הוא נמלט מתוניסיה לערב הסעודית בסיוע לוב, תוך שהוא מותיר את סמכויות השלטון בידי ראש ממשלתו, מוחמד ע'אנושי. יממה לאחר העברת הסמכויות לידי מוחמד ע'אנושי, הוכרז כי הנשיא הזמני (עד מועד הבחירות) יהיה יושב ראש הפרלמנט, פואד מבאזע, בהתאם לחוקה.

ב-26 בינואר 2011 הוציאה ממשלת תוניסיה צו מעצר בינלאומי עבור בן עלי והאשימה אותו בנטילת כספי ציבור, רכישת מקרקעין ונכסים אחרים מחוץ למדינה באופן בלתי חוקי. בנוסף הודיעה ממשלת שווייץ על הקפאת מיליוני דולרים המוחזקים על ידי משפחתו בחשבונות בנק במדינה. ב-28 בינואר 2011 הוציא האינטרפול צו מעצר לבן עלי ושישה מבני משפחתו, ביניהם אשתו ליילה טרבלסי.

ב-17 בפברואר 2011 לקה בן עלי בשבץ מוחי והיה שרוי בתרדמת. הוא אושפז בבית חולים מיוחד לנסיכים בג'דה שבסעודיה.

ב-14 ביוני 2011, הודיע ראש הממשלה הזמני של תוניסיה, כי הנשיא לשעבר, בן עלי, יישפט שלא בפניו בבית דין צבאי ובבית משפט אזרחי. ב-20 ביוני 2011 קבע בית המשפט, בהיעדרו של הנשיא, עונש של 35 שנה בכלא לו ולאשתו בגין מעשי שחיתות רבים וגנבת סכומי עתק מכספי המדינה.
ביוני 2012 נידון בהיעדרו על ידי בית משפט צבאי במולדתו לעשרים שנות מאסר בגין הסתה לאלימות במהלך ההפיכה שהתחוללה ב-2011.

נפטר בג'דה שבערב הסעודית ב-19 בספטמבר 2019.

==קישורים חיצוניים==

* 
* 

==הערות שוליים==

קטגוריה:פוליטיקאים תוניסאים
קטגוריה:נשיאי תוניסיה
קטגוריה:ראשי ממשלת תוניסיה
קטגוריה:האביב הערבי: אישים
קטגוריה:מסדר כוכב רומניה
קטגוריה:ילידי 1936
קטגוריה:תוניסאים שנפטרו ב-2019
מורן

מורן (שם מדעי: Viburnum) הוא סוג עצים ושיחים ממשפחת המורניים (Adoxaceae). בסוג מורן כ-203 מינים, מהם נשירים ומהם ירוקי-עד<ref></ref><ref name=":0"></ref>. נציגו היחיד בישראל של הסוג מורן הוא מורן החורש. מין נדיר ומוגן שגדל בחורשים, בעמק עכו, בכרמל ובגליל העליון<ref></ref>. מין זה נפוץ מאוד כצמח גינון. 
[[נמפית הסרפד על גבי מורן החורש]]
== טקסונומיה ==
בשנת 2016 הועבר הסוג מורן ממשפחת היערתיים למשפחת המורניים (Viburnaceae). שמה העברי המוצע של המשפחה, על שם הסוג מורן, אינו רשמי והוא ממתין לאישור האקדמיה ללשון. לפי הטַקְסוֹנוֹמְיָה (תורת המיון) העכשווית (2024) משפחת השלמוניים (Dipsacaceae) בוטלה ואוחדה עם משפחת היערתיים (Caprifoliaceae) וזאת האחרונה המורחבת פוצלה למשפחת היערתיים ומשפחת המורניים (Viburnaceae) ושתיהן שייכות לסדרה שלמונאים (Dipsacales)<ref name=":0" /><ref></ref>. 

משפחת המורניים כוללת שלשה סוגים בלבד: מורן, סמבוק ואדוקסה (adoxa), לאחרון אין נציג בר בישראל. לסוג סמבוק שני נציגים בישראל: סמבוק שחור (Sambucus nigra) צמח נדיר עד נדיר מאוד הפורח באפריל עד מאי; וסמבוק אמיתי (Sambucus ebulus), צמח נדיר מאוד הגדל בחרמון ופורח במאי עד יולי<ref></ref>. 

לסוג מורן נציג בר אחד בישראל: מורן החורש (Viburnum tinus) הפורח ממרץ עד אפריל; למורן החורש שויכו בעבר שני תת-מינים נוספים במקרונזיה שבאוקיינוס האטלנטי: הזן Viburnum tinus subsp. rigidum (Vent.) P.Silva האנדמי לאיים הקנריים והזן Viburnum tinus subsp. subcordatum (Trel.) P.Silva האנדמי לאיים האזוריים. כיום התת-מין הראשון הוא מין בפני עצמו (.Viburnum rugosum <small>Pers</small>) והשני הוא המין Viburnum treleasei <small>Gand</small><ref></ref><ref></ref><small>.</small> 

== מאפיינים ==
מורן החורש פורח באביב בתפרחות. הפרחים לבנים או ורדרדים ומדיפים ריח נעים. אזור מוצאו הוא מזרח הים התיכון. צורתו היא כשיח צפוף ומעוגל, כאילו גזום. הפרי הוא ענבה שחורה דמוית ביצה. מינים אחרים של מורן הם צמחי נוי נפוצים. המורן הקירח (Viburnum Suspensum) הוא שיח ירוק עד, שעליו ותפרחותיו מכוסים שערות ואילו עליו קירחים, תפרחותיו הלבנות צפופות. המורן הריחני הוא שיח ירוק עד, שמוצאו במזרח אירופה. התפרחת דמוית פירמידה רחבה, ובה פרחים ריחניים ולבנים.

== קישורים חיצוניים ==

* 
==הערות שוליים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:יערתיים
נג'מנה

נג'מנה (בערבית: إنجامينا, בצרפתית: Ndjamena) היא עיר הבירה של מדינת צ'אד שבמרכז אפריקה.

אוכלוסיית העיר מונה כ-1,092,066 נפש נכון ל-2012. כבירת מחוז צ'ארי-בגוירמי , וכעיר נמל ליד נהר הצ'ארי, משמשת נג'מנה כמרכז מנהלי חשוב מאוד. זוהי גם עיר שוק חשובה בשביל מלח, משק חיות, דגנים ותבואה, בשר, ועיבוד תעשייתי.

==שם העיר==
משמעות השם בערבית הוא "מקום של שקט".

==היסטוריה==
נג'מנה נוסדה על ידי הצרפתים כפור לאמי (Fort-Lamy) בשנת 1900. העיר הייתה מרכז סחר חשוב ונהפכה לבירת האזור.

במהלך מלחמת העולם השנייה מטוס גרמני הפציץ את שדה התעופה של העיר והשמיד כמויות גדולות של דלק ועשרה מטוסים.

הנשיא פרנסואה טומבלבי שינה את שם העיר ב-1973 לנג'מנה. במהלך הסכסוך הצ'אדי-לובי בשנות ה-80 פלשה לוב לצ'אד וכבשה את העיר למשך כמה שנים. במהלך מלחמת האזרחים במדינה בסוף שנות ה-70 ותחילת שנות ה-80 העיר נהרסה חלקית ומרבית האוכלוסייה ברחה מהעיר.

==דמוגרפיה==
במהלך מלחמת האזרחים הצ'אדית שהתחוללה בין השנים 1979–1980, נפגעה העיר רבות, אולם תושבי העיר לא נתנו לעובדה זו להשפיע עליהם, והעיר המשיכה לצמוח מבחינת מספר תושבים, עובדה אשר משתקפת בפער המספרי שבין שנת 1962 לשנת 1993:
*1937: 9,976
*1940: 12,552
*1947: 18,375
*1962: 126,483
*1993: 522,555
*2005: 721,000
*2007: 760,000

בעיר ישנם תושבים המשתייכים לדתות שונות, אולם הדת השלטת היא האסלאם. האוכלוסייה הערבית מונה מעט יותר מ-11%.

==תיירות==
מבחינה תיירותית העיר איננה מפותחת כלל. האטרקציות התיירותיות בה כוללות בין השאר את המוזיאון הלאומי הצ'אדי, קתדרלה, וכמה מסגדים.

==השכלה==
בנג'מנה שוכנת האוניברסיטה המרכזית של צ'אד. כמו כן קיימים בעיר מוסדות ללימוד מנהל עסקים, לרפואה וטרינרית, ובתי ספר זרים, שהבולט בהם הוא "בית הספר האמריקני של נג'מנה".

==תחבורה==
תחבורתית, העיר מקושרת לרשת הכבישים הטרנס-אפריקאית, המחוברת גם כן לכביש נג'מנה-ג'יבוטי, ולכביש המהיר "טריפולי-קייפטאון". כל אלה הופכים את העיר למרכז, מבחינת התחבורה הטרנס-אפריקנית.

לעיר נמל תעופה בינלאומי אחד, נמל התעופה הבינלאומי נג'מנה (קוד יאט"א NDJ), אשר שוכן בפרבריה של העיר.

== ערים תאומות ==

* 
* 

==קישורים חיצוניים==

* 

קטגוריה:אפריקה: ערי בירה
קטגוריה:צ'אד: ערים
קטגוריה:יישובים שהוקמו ב-1900
מרדוך

מַרְדוּךְ (Marduk, במקרא: מְרֹדָךְ (), מאוית בשומרית כשומרוגרמה: <sup>d</sup>AMAR.UTU, משמעו עגל השמש) המכונה גם בֵּל (=אדון באכדית, המקבילה האכדית של "בעל" (=אדון), כשם האל הכנעני) אשר על פי האנציקלופדיה לדתות בוטא שמו מַרֻדֻך, הוא אל מהמיתולוגיה הבבלית, ראש הפנתיאון הבבלי, והאל התומך של העיר בבל. פסלו של מרדוך שכן במקדש אסגילה בעיר בבל.

מעמד האל התחזק בימי המלך הבבלי חמורבי (המאה ה-18 לפנה"ס) עם ההתרחבות של התרבות הבבלית וחיזוק אחיזתה במסופוטמיה העתיקה. דמותו המקורית אינה ברורה, מכיוון שנטמעה בזאת של אלים אחרים שעמדו בראשי פנתיאונים מסופוטמיים, במיוחד אֵאַה (אנכי) ואֵנְלִיל.

מקור מעבר סגולות אאה למרדוך, הוא בהיות האל העתיק לאבי מרדוך, כאשר ראה האל כי בנו בעל סגולות העולות על שלו העביר לידיו את השליטה על המין האנושי.

את סגולות אנליל, קיבל האל לאחר מאבק בין הכתות השונות בבבל העתיקה על רקע התמורות התרבותיות-דתיות והתחזקותה המדינית. בבוא הימים, עם הפוך בבל למרכז הבלתי מעורער של מסופוטמיה המתורבתת, קיבל מעמדו של מרדוך עילוי בכוחו של המיתוס.

אנומה אליש, הוא סיפור הבריאה הבבלי, נכתב במקור כמזמור דתי והיה לחלק בלתי נפרד מהאַכִּיתֻ, חגה הדתי הראשי של בבל.
על פי המיתוס, שמטרתו נבחנת בידי חוקרים מודרניים כהסברה לרימומו של מרדוך למעמד עליון על שאר האלים, במקור העולם היה עשוי שתי אלוהויות, תִּאֲמַת – המים המלוחים ואַפְּסֻ – המים המתוקים. אלוהויות אלו בראו את האלים האחרים.

כאשר הסתכסכו ביניהן קבוצות האלים אאה השמיד את אפס, ותאמת נשבעה לנקום באלים, והיא אספה צבא שבראשו העמידה את בנה, קִנְגֻ. מספר אלים ניסו לעמוד מול צבא זה אך נכשלו, אז פנו למרדוך לעזרה, וקיבלו את מרותו כמלכם. מרדוך הביס את האויב, ויצר מגופה של תאמת את השמים והארץ, ומדמו של קנג את האדם.

==לקריאה נוספת==
*מרדך, אנציקלופדיה מקראית, כרך ה' עמ' 442–445

==קישורים חיצוניים==

* [http://lib.cet.ac.il/pages/item.asp?item=8040 על מיתוס הבריאה], באתר מט"ח
* [http://oracc.museum.upenn.edu/amgg/listofdeities/marduk/index.html מרדוך באתר Ancient Mesopotamian Gods and Goddesses] 
* 
* 
* 
* 

==הערות שוליים==

קטגוריה:בבל
קטגוריה:אלים מסופוטמיים
קטגוריה:ראשי פנתאון
קטגוריה:אלי פריון
בקלה

בָּקָלָה (ידוע גם בשמות: קוד, ושיבוטה. שם מדעי: Gadus) הוא דג טורף החי באזורי המים הקרים באוקיינוס האטלנטי והשקט. בשר הדג משמש למאכל. בלשון הדיבור הדג מכונה גם קוד ושיבוטה, אולם שמות אלו ניתנים לעיתים גם לדגים אחרים מאותה משפחה. 

בנוסף לשימושו כדג מאכל, מופק מן הכבד שלו שמן דגים - המשמש מקור חשוב בתעשיית המזון לויטמינים D, A ו-E ולשומן אומגה 3.

== מאפיינים ==
לדג הקוד האטלנטי, החי באוקיינוס האטלנטי שני מופעי צבע: ירקרק, וחום-אדמדם, משקלו הבוגר לרוב 7–15 ק"ג, אך נדוגו גם דגים במשקל 100 ק"ג ויותר. דג זה טורף סרטנים, דיונונים, כוכבי ים ודגים קטנים ממנו. חלקם נודדים לאזורים חמים לצורך הזרעה והטלה. מקומות ההזרעה קבועים בנמלים שונים באירלנד ולחוף האוקיינוס באירופה. הזכר משמיע גיהוקים ומציג ריקוד הכולל ניפוח והרקדת הסנפירים. במהלך ההזרעה הזוג שוחה במעגלים, כאשר הזכר הופך את עצמו ושוחה מתחת לנקבה.

נקבת הקוד האטלנטי מטילה עד 5 מיליון ביצים, אך רק מחלק קטן מהן מתפתחים דגיגים. הדגיגים הזעירים (4 מ"מ) בוקעים 8–23 יום לאחר ההטלה. הם ניזונים מפלנקטון, ותוך עשרה שבועות הם מגיעים לגודל 2 ס"מ, ועוברים לאזור גדילה מוגדר, שם הם אוכלים סרטנים קטנים. בתום השנה הראשונה הם בגודל 14–18 ס"מ, והם מגיעים לגודל של 25–35 ס"מ בתום השנה השנייה.

באזורי הדיג של הקוד האטלנטי, נדוגים לעיתים גם דגי זהבון (Pollock) - אף הם מאותה משפחה של הבקלה. דגים אלו בבגרותם מגיעים לאורך של מטר אחד ולמשקל של כ-15 ק"ג, אך גם נדוגו דגי זהבון באורך 2 מטרים ויותר. 

לסוג דגים זה יש טפילים ייחודיים כגון "שרשורים" (Cestoda), "קפופודה", "קודואה" (Kudoa Microsporidium Feiferi)<ref></ref> אך בעיקר את הטפיל "תולעת הקוד" (Lernaeocera branchialis) - למעשה סרטנאי, המתחיל את חייו כפגית השוחה חופשי בים. פגית זו מזדווגת על דג מסוג הנפוחיתיים תוך מציצת דמו בעזרת איבר מציצה חודרני. לאחר הטלת הביצים הנקבה מגיעה אל זימי דג הקוד, ומשנה תצורה למעין תולעת, שבקציהָ שק הביצים. בשלב זה נקבת הטפיל גדלה אל תוך הדג, חודרת ללבו, ומשם מקבלת את דמה.

בישראל, הבקלה הוא אחד הדגים הנמכרים ביותר עקב מחירם הנמוך יחסית. באנגליה דג זה הוא הנפוץ ביותר במאכל העממי המקומי "פיש אנד צ'יפס" - 'דגים וטוגנים'. 

הסוג כולו נמצא בסכנת הכחדה עקב דיג יתר, מקנדה, אנגליה ומארצות אחרות בעלות חוף אל האוקיינוס האטלנטי<ref></ref>. 

מיני דגים שונים הועברו אל סוג הדג הזה במשך הזמן, ועדיין ישנם מינים אשר השתייכותם לסוג זה מוטלת בספק. לאחרונה סווגו מינים רבים החיים באזורי ריף אלמוגים כסוג אחר (Percomorphi).

== מינים ==
*בקלה אטלנטית (Gadus morhua)
*בקלה פסיפית (Gadus macrocephalus)
*בקלה גרינלנדית (Gadus ogac)
*בקלה אלסקית (Gadus chalcogrammus), גם נקרא זהבנון.<ref>[https://www.health.gov.il/UnitsOffice/HD/PH/FCS/Documents/Fishlist.xls משרד הבריאות].</ref>

==ראו גם==
* בקלאו
* מלחמת הבקלה

==קישורים חיצוניים==

* 
* 
* [https://web.archive.org/web/20070311005100/http://www.idive.co.il/Index.asp?ArticleID=79&VolumeID=&CategoryID=80 קוד המילניום]

==הערות שוליים==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:שיבוטיים
קטגוריה:דגי מאכל
8 (מספר)

[[תמנון בעל שמונה זרועות]]
המספר 8 על [[בול שהונפק לכבוד יום העצמאות השמיני, בשנת 1956, בעיצובם של האחים שמיר]]
8 (במילים בלשון זכר: שמונָה; בלשון נקבה: שמונֶה) הוא המספר הטבעי הבא אחרי 7 והבא לפני 9.

8 הוא גם ספרה המשמשת בכתיבת מספרים לפי בסיס עשרוני (ולפי כל בסיס גדול מ-8, כגון בסיס הקסדצימלי).

== התפתחות בכתב של הספרה 8 ==
קובץ:Evo8glyph.svg

== במתמטיקה ==
* ספירה על בסיס אוקטלי, שמשתמשים בה בתחום המחשבים, מבוססת על בסיס 8.
* מבחן התחלקות: מספר שלם מתחלק ב-8 אם ורק אם המספר שיוצרות שלוש ספרותיו הימניות מתחלק ב-8.
* 8 הוא המספר השישי בסדרת פיבונאצ'י.
* 8 הוא מספר הרשאד בכל בסיס, פרט לבסיס 6
* מצולע עם 8 צלעות הוא מתומן.

== בתרבות ==
=== ביהדות ===
* בהגות היהודית הספרה 8 מסמלת את העל טבעי. כי 7 מסמל את העולם וימי בריאתו, ולכן ברית המילה והסרת העורלה הטבעית נעשית ביום השמיני.

=== בדתות אחרות ===
*בסימבוליזם הנוצרי, מייצג 8 את החיים שלאחר המוות, וההתחלה החדשה בעולם הבא.
*בסין נחשבת הספרה 8 למספר מזל ולכן מרבים לקבוע אירועים בתאריכים עם ספרה זו. אולימפיאדת 2008 בבייג'ינג נפתחה ב-8 באוגוסט 2008 - 08.08.08 - עקב סיבה זו.
=== בתחומים אחרים ===
* בנומרולוגיה, המספר 8 מסמל את האינסוף. הוא מסמל את ההשלמה של פעולה מסוימת, אך גם מייצג התחלות חדשות.
* האתונאים חלקו כבוד לתסאוס ביום השמיני של כל חודש

== קישורים חיצוניים ==

* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מספרים טבעיים
*
9 (מספר)

9 (במילים בלשון זכר: תשעה; בלשון נקבה: תשע) הוא המספר הטבעי הבא אחרי 8 והבא לפני 10.
שלט בית מספר 9 ברחוב בירושלים
9 הוא גם ספרה המשמשת בכתיבת מספרים לפי בסיס עשרוני (ולפי כל בסיס גדול מ-9, כגון בסיס הקסדצימלי).

== התפתחות בכתב של הספרה 9 ==

קובץ:Evo9glyph.png

== במתמטיקה ==
פסל של הספרה 9]]
המספר 9 ב[[בול לרגל יום העצמאות התשיעי של מדינת ישראל]]
* מבחן התחלקות: מספר מתחלק ב-9 אם ורק אם סכום ספרותיו מתחלק ב-9.
::לדוגמה: 123 × 9 = 1107 ומתקיים 7 + 0 + 1 + 1 = 9.
::כמו כן: 11 × 9 = 99 ומתקיים 9 + 9 = 18, אשר מתחלק ב-9.
* מספר חיובי מתחלק ב-9 אם ורק אם סכום הספרות הסופי שלו שווה ל-9.
* 9 הוא מספר קפרקר.
* 9 הוא הריבוע של 3.
* מספר דו ספרתי פחות סכום ספרותיו מתחלק ב - 9.
* 9 = !3+!2+!1
* על פי השערת קטלן (משפט מיהילסקו), המספר 9 (ששווה ל-3²) הוא החזקה החיובית המושלמת היחידה שגדולה באחד מחזקה חיובית מושלמת (המספר 8 ששווה ל-2³)
== במדע ==
* 9 הוא מספר הפרוטונים של הפלואור

== בתרבות ==
*בשיר "אחד מי יודע", 9 הוא מספרם של ירחי הלידה (חודשי ההיריון).
*בנומרולוגיה, המספר 9 סוגר מעגל ומעיד על שלמות, הגעה ליעד וסוף המסע, מאחר שהספרה 10 מצטמצמת בנומרולוגיה ל-1 ומתחילה את המחזוריות מחדש 
*בתרבות הסינית, המספר תשע מסמל מזל.
*9 הוא מספר מקודש לדת הבהאית, כיוון שהוא הערך הגימטרי של שמו הפרטי של נביא הדת, בהאא אללה.
*9 הוא מספר הממלכות במיתולוגיה הנורדית
*בכדורגל, 9 הוא מספרו של החלוץ היצירתי או הקשר ההתקפי המשחק מתחת לחלוצים.

==קישורים חיצוניים==

* 
* 

קטגוריה:ערכים שבהם תבנית בריטניקה אינה מתאימה
קטגוריה:מספרים טבעיים
*
מספר פריק במיוחד

מספר פריק במיוחד (או מספר "אנטי ראשוני"<sup>[https://www.youtube.com/watch?v=2JM2oImb9Qg]</sup>) הוא מספר שלם חיובי שמספר המחלקים שלו עולה על זה של כל מספר קטן ממנו. עשרים המספרים הראשונים מסוג זה הם:

1, 2, 4, 6, 12, 24, 36, 48, 60, 120, 180, 240, 360, 720, 840, 1260, 1680, 2520, 5040, 7560 ו-10080.

ישנם אינסוף מספרים פריקים במיוחד. כדי להוכיח עובדה זו, נניח ש-n הוא מספר פריק במיוחד כלשהו. ל-2n יש יותר מחלקים מאשר ל-n (כי 2n מתחלק בעצמו ובכל המחלקים של n), ולכן קיים מספר גדול מ-n אך לא גדול מ-2n שהוא מספר פריק במיוחד.

מבחינה לא פורמלית, כדי שמספר יהיה פריק במיוחד הוא צריך שיהיו לו גורמים ראשוניים קטנים ככל האפשר, ושיהיו שונים זה מזה.

אם נפרק מספר n לגורמים ראשוניים בצורה הבאה:

:<math>n = p_1^{c_1} \times p_2^{c_2} \times \cdots \times p_k^{c_k}</math>

כאשר <math>p_1 < p_2 < \cdots < p_k</math> הם ראשוניים, המעריכים <math>c_i</math> הם מספרים שלמים וחיוביים, אז מספר המחלקים של n הוא בדיוק:

:<math>(c_1 + 1) \times (c_2 + 1) \times \cdots \times (c_k + 1)</math>.

ולכן כדי ש-n יהיה מספר פריק במיוחד:
*k המספרים הראשוניים הנתונים <math>p_i</math> חייבים להיות k המספרים הראשוניים הראשונים (2, 3, 5...); אחרת, נוכל להחליף אחד הראשוניים הנתונים בראשוני קטן יותר, ובכך להשיג מספר קטן יותר מ-n שלו אותו מספר מחלקים (לדוגמה, את 10=2*5 ניתן להחליף ל-6=2*3 לשניהם יש 4 מחלקים).
*סדרת המעריכים צריכה להיות יורדת במובן החלש, כלומר <math>c_1 \geq c_2 \geq \cdots \geq c_k</math>; אחרת על ידי החלפת שני מעריכים החורגים מכלל זה ניתן לבנות מספר קטן יותר מ-n עם אותו מספר מחלקים (לדוגמה, את 18=2<sup>1</sup>x3<sup>2</sup> ניתן להחליף ב-12=2<sup>2</sup>x3<sup>1</sup>, לשניהם 6 מחלקים).
תנאים אלה אינם מספיקים (מספר המחלקים של <math>210=2\cdot 3\cdot 5\cdot 7</math> שווה לזה של <math>120=2^3\cdot 3\cdot 5 </math> הקטן ממנו).

== ראו גם ==
* מספר פריק

==קישורים חיצוניים==
* 
* 
* 

קטגוריה:תורת המספרים
SS-N-2 סטיקס

סטי"ל מדגם קומאר יורה טיל "סטיקס"
P-15 טרמיט (ברוסית: П-15 Термит; קוד דיווח נאט"ו: SS-N-2 סטיקס (SS-N-2 Styx)) הוא טיל ים-ים מתוצרת ברית המועצות.

כינויו של הטיל - סטיקס שאול מהנהר שהקיף את השאול במיתולגיה היוונית, ושימש כינוי לגיהנום בנצרות הקתולית.

== פיתוח ==
טיל הסטיקס פותח בשנות החמישים והיה מבוסס על מבנה המטוס יאק 1000 שנבנה בשנת 1951. לטיל כנפוני דלתא, גוף גלילי מעוגל ושלושה משטחי שליטה בזנב.
על אף ממדיו הגדולים יחסית לטילי ים-ים יוצר הסטיקס בכמויות גדולות ויוצא למדינות ברית ורשה רבות. ביות הטיל מתבצע באמצעות מכ"ם אקטיבי המותקן בחרטומו ומשדר אלומת חרוט לכוון המטרה. מנגנון הביות והנעילה של המכ"ם על המטרה הוא מנגנון סריקה קונית. מנגנון זה נחשב בזמנו מתקדם ובעל דיוק וביצועיים טובים מאוד. בטיל מותקן מנוע רקטי של דלק נוזלי כאשר יתרת הדלק שלא נשרפת במהלך היעף למטרה מתוכננת לשמש להגברת עוצמת הפיצוץ כמעין פצצת תבערה. הטיל טס בגובה 120–250 מטר מעל פני הים.

התשתית שהטיל דרש בספינה הייתה בסיסית מאוד וכלל קופסת הפעלה אנלוגית קטנה, על כן, למרות ממדיו הגדולים של הטיל, ניתן היה להתקחנו גם על כלי שיט קטנים מאוד, (מגודל של 60 טון כ-25 מטר אורך.)

הטיל היווה הצלחה גדולה מאוד בתקופתו וציים רבים בעולם הצטיידו בו, מדינות לא מעטות אף פיתחו קווי יצור לטיל זה.

עקב הצלחתו הגדולה, שימש הטיל בשימוש מבצעי עשרות שנים, בתקופה זו בוצעו בו שיפורים ושיכלולים רבים, כולל במערכת הביות ובעמידות שלו כנגד ל"א. (חלק משיפורים אלו לא נכלל בגירסות היצוא של הטיל).

== פעילות מבצעית ==
טילי סטיקס סופקו לציי מצרים וסוריה בראשית-אמצע שנות השישים, והחלו את עידן ספינות הטילים במזרח התיכון.

במלחמת ששת הימים לא נעשה שימוש בטילי הסטיקס אף על פי שהיו מבצעיים.
ב-21 באוקטובר 1967, כארבעה חודשים לאחר המלחמה, טובעה המשחתת אח"י אילת באמצעות ארבעה טילי סטיקס שנורו לעברה מספינות טילים מצריות מדגם קומאר שעגנו בנמל פורט סעיד. אחד הטילים שנורו החטיא את הספינה והתפוצץ במים. טיל זה גרם לנפגעים רבים בקרב החיילים שנטשו כבר את הספינה וגרם להם לפציעות פנימיות כתוצאה מהדף הפיצוץ במים.

ב-13 במאי 1970 טיבעה ספינת טילים מצרית מדגם קומאר את ספינת הדיג הישראלית "אורית" מצפון לימת ברדוויל בצפון סיני באמצעות טילי סטיקס. שניים מהדייגים בספינה נהרגו ושניים אחרים נפצעו. תקרית זו הוכיחה, בניגוד להערכות, כי לטיל יכולת פגיעה גם במטרות קטנות.

בשנת 1971 השתמשה הודו בטיל כנגד פקיסטן, ובשנות השמונים השתמשה בו איראן במהלך מלחמת איראן–עיראק.

במלחמת יום הכיפורים נעשה שימוש בטילי סטיקס בקרב לטקיה ובקרב טרטוס על ידי ספינות של צי סוריה ובקרב דמייט על ידי ספינות של צי מצרים, כנגד ספינות טילים ישראליות. אף אחד מטילי הסטיקס לא פגע בכלי השיט של חיל הים שביצע תמרוני התחמקות והשתמש במוץ ובלוחמה אלקטרונית כנגד ראש ביות המכ"ם שמותקן בראש הטיל.
ספינה של [[חיל הים ההודי יורה טיל סטיקס]]

== מדינות משתמשות ==
ברית המועצות, רוסיה, אלג'יריה, אנגולה, בולגריה, סין, קובה, הודו, עיראק, לוב, קוריאה הצפונית, פולין, רומניה, סרביה, סומליה, סוריה, וייטנאם.

==לקריאה נוספת==
* אלי שחף, הטיל שהכריע את אחי אילת הסטיקס, 'מערכות ים' 88, פברואר 1968, ע' 34 -35.

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טילים נגד ספינות
קטגוריה:טילים רוסיים וסובייטיים
קטגוריה:אמצעי לחימה במלחמת יום הכיפורים
רכבת הר הרעם הגדול

left
רכבת הר הרעם הגדול (Big Thunder Mountain Railroad) היא רכבת הרים הממוקמת בדיסנילנד באנהיים, קליפורניה; בממלכת הקסם בדיסניוורלד באורלנדו, פלורידה; בדיסנילנד בטוקיו, יפן; וביורודיסני בפריז, צרפת.
הרכבת ממוקמת ב"ארץ המערב הפרוע" ומאופיינת כרכבת מתדרדרת במדבריות דרום מערב ארצות הברית.

רכבת ההרים נפתחה לראשונה בדיסנילנד ב-1979, ובממלכת הקסם ב-1980.

בדיסנילנד ביפן נפתחה רכבת ההרים ב-1983, וביורודיסני ב-1992.

רכבת זו לא מתוכננת להיבנות בדיסנילנד (הונג קונג).

המתקן תוכנן על ידי טוני בקסטר על פי רעיונות של מרק דייוויס עבור המתקן מסע מחקר לנהר המערבי שלא נבנה מעולם.

==נתוני המתקן==
===דיסנילנד===
הר הרעם הגדול.
כפר הר הרעם - שריד ממתקן קודם.
* פתיחה: 2 בספטמבר 1979
* מתכננים: WED מיזמים, וקומה
* רכבות: 7
**קרונות לכל רכבת: 5
**מבקרים בכל רכבת: 30
**שמות הרכבות:
*** יו בי בולד (U.B. Bold) - היה אמיץ
*** יו אר דרינג (U.R. Daring) - אתה נועז
*** יו אר קוריג'וס (U.R. Courageous) - אתה אמיץ
*** איי אם ברייב (I.M. Brave) - אני אמיץ
*** איי בי הארטי (I.B. Hearty) - אהיה עז לב
*** איי אם פירלס (I.M. Fearless) - אני חסר פחד
*** איי אם לוקו (I.M. Loco) - אני משוגע
* אורך המסלול: 814 מטרים
* גובה המתקן: 15 מטרים
* גובה קצה ההר: 32 מטרים
* מהירות מקסימלית: 45 קמ"ש
* אורך הנסיעה במתקן: 3:15

רכבת הר הרעם הגדול ב[[דיסנילנד]]

===ממלכת הקסם===

* פתיחה רשמית: 15 בנובמבר 1980
** פתיחה בפועל: 23 בספטמבר 1980
* מתכננים: WED מיזמים, וקומה
* שטח המתקן: 10,000 מ"ר
* מספר הרכבות: 6
* שמותיהם:
** יו בי בולד (U.B. Bold) - היה אמיץ
** יו אר דרינג (U.R. Daring) - אתה נועז
** יו אר קוריג'וס (U.R. Courageous) - אתה אמיץ
** איי אם ברייב (I.M. Brave) - אני אמיץ
** איי בי הארטי (I.B. Hearty) - אהיה עז לב
** איי אם פירלס (I.M. Fearless) - אני חסר פחד
* אורך המסלול: 847 מטרים
* גובה המתקן: 60 מטרים מעל פני הים
* מהירות מקסימלית: 60 קמ"ש
* מספר דמויות אודיו אנימטרוניקס: 20
* משך הנסיעה במתקן: 3:25

===דיסנילנד טוקיו===

* פתיחה: 4 ביולי 1987
* מתכננים: וולט דיסני אימג'ינירינג, וקומה
* משך הנסיעה במתקן: 3:40

===דיסנילנד פריז===

* פתיחה: 12 באפריל 1992
* מתכננים: וולט דיסני אימג'ינירינג, וקומה
* סוג המתקן: רכבת הרים
* דגם רכבת ההרים: Vekoma Custom MK-900 M
* מספר נסיעות: 2424 הקפות לשעה
* אורך המסלול: 1,500 מטרים
* גובה המתקן: 22 מטרים
* מהירות מקסימלית: 65 קמ"ש
* משך הנסיעה במתקן: 3:56
* מספר רכבות: 5 רכבות, 5 קרונות בכל רכבת

==אזכורים תרבותיים==
* בצלילים של הרכבת הנוסעת על המסילה נעשה שימוש בסרט "אינדיאנה ג'ונס והמקדש הארור" בסצנת המכרה.

==היסטוריה==
* בדיסנילנד שבקליפורניה, המתקן החליף מתקן קודם שכלל נסיעה ברכבת מכרות דרך הרים וכפר מכרות קטן (לא היה מדובר ברכבת הרים) - הכפר שעוברים דרכו בסוף הנסיעה ברכבת ההרים הוא שריד של מתקן קודם זה.
* מבקר אחד נהרג במהלך הנסיעה במתקן בשנת 2003 בשל תקלה שנגרמה עקב תחזוקה לקויה. משפחתו קיבלה פיצויים בהסדר מחוץ לבית המשפט והוקמה על שמו מלגה באוניברסיטת קליפורניה הדרומית. המנהל שנחשב אחראי היה פול פרסלר, מנכ"ל הפארקים בקליפורניה שהיה ידוע בקיצוצי התקציב הרבים שדרש.

==קישורים חיצוניים==

קטגוריה:דיסני: פארקי שעשועים
קטגוריה:דיסנילנד
קטגוריה:דיסניוורלד
קטגוריה:דיסנילנד פריז
קטגוריה:דיסנילנד טוקיו
קטגוריה:רכבות הרים
זה עולם קטן

"זה עולם קטן" - 1983
"זה עולם קטן" - 1995
"זה עולם קטן" - 2004

"זה עולם קטן" (באנגלית: "It's a Small World" - באות ראשונה קטנה - ובציטוט) היא אטרקציה בפארקי השעשועים של חברת וולט דיסני.

האטרקציה נמצאת בדיסנילנד בקליפורניה; בממלכת הקסם בדיסניוורלד, בדיסנילנד שבפריז, בדיסנילנד שבטוקיו ובדיסנילנד שבהונג קונג.
אטרקציה זו הכוללת נסיעה בסירה הופעלה לראשונה ביריד העולמי של ניו יורק בשנת 1964. לאחר מכן הועברה לדיסנילנד.

חזית האטרקציה, הממוקמת ב"עולם האגדות" היא שעון גדול שסביבו צועדות בובות המסמלות תרבויות שונות. בגן סביב החזית הצמחייה גזומה בצורות של בעלי חיים.

אטרקציה זו נחשבת לאחת האטרקציות הפופולריות ביותר בפארקי דיסני.

בחודשים נובמבר ודצמבר מקושטות הבובות בלבוש מיוחד לקראת חג המולד. ונוספים שירים מיוחדים של חג מולד לפסקול.

==מבנה==
בתוך האטרקציה נוסעים המבקרים בסירות המושטות בתעלות, וסביבם שרות בובות אודיו - אנימטרוניקס הלבושות בתלבושות לאומיות שונות בשפות שונות.

הסירות שטות דרך מספר חדרים:
* החדר הארקטי - המייצג את קנדה וסקנדינביה - הבובות שרות בשוודית.
* חדר אירופה - בו הבובות שרות בגרמנית, אנגלית במבטא בריטי, צרפתית ואיטלקית.
* חדר אסיה - בו שיר הנושא מושר באנגלית וביפנית.
* חדר אמריקה הלטינית בו שיר הנושא מושר בספרדית.
* חדר אפריקה - בו שיר הנושא מושר באנגלית עם מקצב תופים.
* חדר אוסטרליה ואוקיאניה - בו שיר הנושא מושר באנגלית במבטא אוסטרלי.
* חדר יערות הגשם - בו השיר מושר בלווי תופים מפולינזיה.
* החדר האחרון מציג בובות מכל תרבויות העולם. מספר בובות בלבוש בוקרים ואינדיאנים מייצג את ארצות הברית.

==שיר הנושא==
שיר הנושא נכתב באנגלית על ידי האחים שרמן :
{| border="0" width=50%
|-
| <div style="direction: ltr;">
It's a world of laughter, a world of tears<br>
It's a world of hopes and a world of fears<br>
There's so much that we share<br>
That it's time we're aware<br>
It's a small world after all

It's a small world after all<br>
It's a small world after all<br>
It's a small world after all<br>
It's a small, small world

There is just one moon and one golden sun<br>
And a smile means friendship to everyone<br>
Though the mountains divide<br>
And the oceans are wide<br>
It's a small world after all

It's a small world after all<br>
It's a small world after all<br>
It's a small world after all<br>
It's a small, small world
</div>
|}

=== תרגום לעברית ===
לעברית תורגם השיר בשתי צורות.

==בתרבות==
* השיר עצמו מופיע בכמה סרטים של דיסני כגון: "מלך האריות" ו"שובו של ג'אפר". 
* באחד הפרקים של "שלום סומסום" השיר מבוצע בגרסה דו לשונית של עברית וערבית.
* השיר מהווה מעין פרודיה לשיר "דולוק היא מקום מושלם" מתוך הסרט שרק. שני השירים אינם חולקים מלודיה או הרמוניה משותפת, אולם שניהם מושרים בסול מז'ור וחולקים משקל חריזה דומה.

== קישורים חיצוניים ==

* [https://web.archive.org/web/20160303170409/http://www.singsong.co.il/infoSong.asp?id=51039 זה עולם קטן מאוד], באתר [https://web.archive.org/web/20120915094033/http://singsong.co.il/ SingSong.co.il]
*
*
*

קטגוריה:שירי דיסני
קטגוריה:דיסני: פארקי שעשועים
קטגוריה:דיסנילנד
קטגוריה:דיסניוורלד
קטגוריה:דיסנילנד פריז
קטגוריה:דיסנילנד טוקיו
קטגוריה:דיסנילנד הונג קונג
מצולע שווה-צלעות

[[מצולעים שווי-צלעות]]
[[משולש שווה-צלעות משוכלל]]
בגאומטריה, מצולע שווה-צלעות הוא מצולע שכל צלעותיו הן בעלות אותו אורך. מצולע שווה-צלעות ושווה-זוויות קרוי מצולע משוכלל. 

למרובע שווה-צלעות שם משלו – מעוין. כאשר למעוין גם זוויות שוות, הוא קרוי ריבוע (שהוא מרובע משוכלל). מצולעים שווי-צלעות אחרים לא זכו לשם מיוחד, והם קרויים בשם הכללי של המצולע, בתוספת המילים "שווה-צלעות" (למשל: "מחומש שווה-צלעות"), וכאשר גם זוויותיהם שוות – בתוספת המילה "משוכלל" (למשל: "מחומש משוכלל"). משולש שווה-צלעות הוא בהכרח משולש משוכלל, אך אין זה המצב במצולעים בעלי מספר גדול יותר של צלעות.

במצולע שווה-צלעות מתקיימת גרסה מורחבת של משפט ויוויאני, הקובעת: סכום המרחקים מנקודה לצלעותיו של מצולע משוכלל נתון אינו תלוי במיקומה של הנקודה (זהו גודל אינווריאנטי של המצולע). 

==קישורים חיצוניים==

* 

קטגוריה:מצולעים
קטגוריה:צורות גאומטריות סימטריות
אסכולת סלמנקה

אסכולת סלמנקה (בספרדית: Escuela de Salamanca) היא אסכולת הגות תאולוגית ספרדית, שהבולט בחבריה היה פרציסקו דה ויטוריה ופעלה מתחילת המאה השש עשרה במטרה להגן על תפישות הכנסייה הקתולית מפני הרפורמציה ותנועות אחרות.

אסכולת סלמנקה נוסדה באוניברסיטת סלמנקה, מן האוניברסיטאות העתיקות בעולם (נוסדה בשנת 1218), שהייתה בשלהי התקופה הסכולסטית מעוז דומיניקני. כאן נשמרה התאולוגיה התומיטית גם אחרי שתורת תומאס אקווינס התפוררה במקומות שונים באירופה תחת מתקפות הסקוטיסטים, והמתקפות הנומינליסטיות ואחר כך הרפורמיסטיות. 

פרנציסקו דה ויטוריה, דומינגו דה סוטו, מרטין דה אזפילקואטה (Martín de Azpilcueta), תומאס דה מרקדו ופרנציסקו סוארש, כולם חוקרי החוק הטבעי ומוסר ייסדו את האסכולה כדי ליישב את תורתו של תומאס אקווינס עם הסדר הכלכלי החדש. מחקר האסכולה התמקד באדם ובעיותיו המעשיות (מוסריות, כלכלה, משפט וכו') ובמידה שווה בעבודות שהיו מקובלות על כולם, כמצע משותף שעל רקעו ניתן יהיה לבחון את נקודות אי ההסכמה. 

בהקשר רחב יותר ניתן לראות באסכולת סלמנקה שתי אסכולות שונות שבאו בזו אחר זו ברצף, אסכולת Salmanticenses ואסכולת Conimbricenses (על שם אוניברסיטת קוימברה בפורטוגל) כשהראשונה מתחילה עם פרנציסקו דה ויטוריה (1483-1546) ומגיעה לשיאה עם דומינגו דה סוטו (1494-1560). השנייה כללה ישועים שמסוף המאה השש עשרה נטלו את ההנהגה בעולם הקתולי מהדומיניקנים. עם הישועים ניתן למנות את לואיס דה מולינה (1535-1600) ואת פרנציסקו סוארש (1548-1617).

קטגוריה:תאולוגיה נוצרית
קטגוריה:אוניברסיטת סלמנקה
רישאר קנטיון

רישר קנטיון (באנגלית: Richard Cantillon; 1680 - מאי 1734) היה אחד ההוגים החשובים הראשונים בתחום הכלכלה, פיסיוקרט שהשפיע רבות על הוגים כדוגמת אדם סמית'.

==ביוגרפיה==
קנטיון נולד בדרום אירלנד, ככל הנראה למשפחת בעלי אדמות קתולית, וחי בצרפת משך שנים רבות שם הפך לבנקאי עשיר שהשכיל להרוויח גם מספקולציות בבורסה ומעסקי מטבע זר. קנטיון היה מעורב ב"חברת מיסיסיפי" של ג'ון לו שהייתה בעלת מונופול על המסחר במושבות הצרפתיות בצפון אמריקה והצליח לצבור הון גדול מהבועה שיצרה. בשנת 1734 נרצח בביתו הלונדוני, רכושו נבזז וביתו נשרף, ככל הנראה כנקמה על ידי טבח שפוטר עשרה ימים קודם לכן.

המוניטין של קנטיון מבוסס בעיקר על המסה שלו "[http://socserv2.socsci.mcmaster.ca/~econ/ugcm/3ll3/cantillon/essay1.txt מסה כללית על טבעו של המסחר]" שפורסמה כעשרים שנה אחרי מותו בצרפתית בשנת 1755 (יש הטוענים כי הגרסה הצרפתית היא תרגום של המקור האנגלי). המסה נחשבת בעיני רבים למסה הכלכלית האמיתית הראשונה, בתפישתה את הכלכלה כמערכת שבה פועלים גורמים שונים, שפעולתם מצטלבת, המקושרים על ידי מערכת מחירים עם תזרים מחזורי מאוזן של הכנסות והוצאות בין גורמים שונים. המסה נחשבת לאבן היסוד גם בתאוריה הפיסיוקרטית וגם בתאוריה הכלכלית הקלאסית.

קנטיון נשכח במידה רבה והוגים כדוגמת אדם סמית' (שציטט אותו בספריו) האפילו עליו. הוא התגלה מחדש בעבודתו של הכלכלן ויליאם סטנלי ג'בונס בסוף המאה התשע עשרה.

== קישורים חיצוניים ==

* "מאמר על טבע המסחר - [http://socserv2.socsci.mcmaster.ca/~econ/ugcm/3ll3/cantillon/essay1.txt "מסה כללית על טבעו של המסחר" חלק ראשון], [http://socserv2.socsci.mcmaster.ca/~econ/ugcm/3ll3/cantillon/essay2.txt חלק שני], [http://socserv2.socsci.mcmaster.ca/~econ/ugcm/3ll3/cantillon/essay3.txt חלק שלישי]. גרסה מקורית בצרפתית, תחת השם: Essai Sur la Nature du Commerce en Général [http://socserv2.socsci.mcmaster.ca/~econ/ugcm/3ll3/cantillon/cantil1.htm חלק ראשון], [http://socserv2.socsci.mcmaster.ca/~econ/ugcm/3ll3/cantillon/cantil2.htm חלק שני], [http://socserv2.socsci.mcmaster.ca/~econ/ugcm/3ll3/cantillon/cantil3.htm חלק שלישי]
* [https://mises.org/page/1472/Biography-of-Richard-Cantillon-16801734 The Origin of Economic Theory: A Portrait of Richard Cantillon (1680–1734)], באתר מכון לודוויג פון מיזס
* 

קטגוריה:כלכלני האסכולה האוסטרית
קטגוריה:האסכולה הפיזיוקרטית
קטגוריה:כלכלנים בריטים
קטגוריה:אירים
קטגוריה:ילידי 1680
קטגוריה:נפטרים ב-1734
דיסציפלינה

דִּיסְצִיפְּלִינָה (באנגלית: discipline; בעברית: על פי האקדמיה ללשון העברית: תְּחוּם דַּעַת, תְּחוּם חֵקֶר) היא ענף של ידע, אשר נלמד או נחקר באורח רשמי במערכת החינוך או באקדמיה, בו בעלי מקצוע מתמחים ובבסיסו עומדת שיטה מוסכמת.

דיסציפלינה אקדמית היא תחום-דעת שבו מבוצע מחקר אקדמי, בדרך כלל באוניברסיטאות. הדיסציפלינה מוגדרת בדרך כלל על ידי כתבי-עת אקדמיים ואגודות מקצועיות, היוצרים שיח פנימי של התחום.

דיסציפלינות אינן סטטיות, כי הן משתנות עם התפתחות הידע האנושי, ועם קבלתם של תחומים נוספים אל מאגר הידע הנלמד באוניברסיטאות. באוניברסיטאות האירופאיות הקלאסיות היו מקובלות בעבר רק ארבע דיסציפלינות (תאולוגיה, רפואה, משפטים, ואמנויות), אך כיום המספר גדול בהרבה. דיסציפלינות רבות מחולקות לתת-דיסציפלינות ("ענפים"), אשר קווי התיחום ביניהם הם לעיתים קרובות שרירותיים ולא ברורים.

בתחום החינוך, כל מקצוע הנלמד בבית הספר מכונה "דיסציפלינה". מבנה של דיסציפלינה מעין זו מושתת על מספר גורמים: הנחות יסוד, מטרות, כללים, אופן ארגון החומר, ודרכי ההערכה.

תחום דעת המשלב דיסציפלינות אחדות מוגדר כאינטרדיסציפלינרי – בין-תחומי.

תחום דעת המשלב מספר רב של דיסציפלינות מוגדר כמולטידיסציפלינרי – רב-תחומי.

==ביקורת על התבססות מערכות החינוך על תחומי הדעת==
רבים מהחוקרים מבקרים את ההתבססות הבלעדית בתוכניות הלימודים של רוב מערכות החינוך על תחומי דעת. ביקורת זו נובעת מהעבודה כי כמות תחומי הדעת הקיימים היום בעולם הוא גדול מאוד, עובדה המחייבת מחנכים לבחור את תחומי הדעת בהם הם רוצים להתמקד. נכון לשנת 2008 הכיר משרד החינוך רשמית ב-998 מקצועות אותן אפשר ללמד בבתי הספר. ביקורת נוספת נשמעת על החלוקה לתחומי דעת היא העובדה כי תחומי הדעת מתחדשים חדשות לבקרים ואין אפשרות להדביק את קצב ההתרבות שלהם.

===פתרונות חליפיים===
*מבנה הדעת – ג'רום ברונר הגה את השימוש במונח "מבנה דעת" המכוון לכך שבכל מקצוע (תחום דעת) קיים מבנה בסיסי בו מושגי יסוד חשובים אותם חשוב ללמד. לטענת ברונה ברגע שנלמד הבסיס כדפוס של מבנה דעת בגיל צעיר, חזרה עליו ופיתוחו בגילאים מאוחרים יותר נותנים סיכוי גדול יותר להבנת המקצוע, כמו שמתמטיקה הנלמדת בתיכון בנויה על הבסיס הנלמד בכיתה א' כך יש למצוא את "מבנה הדעת" בכל מקצוע
*המבנה הסובטנטיבי והסינטקטי – ג'וזף שוואב מחלק את תחומי הדעת לשני מבנים: מבנה סובסטנטיבי מורכב ביסודו מרעיונות והשקפות שמאמץ חוקר בבואו לחקור תחום דעת מסוים. למשל בחקר ההיסטוריה יש חוקרים הנותנים לכלכלת התקופה משקל רב יותר ולעומתם כאלו המחשיבים דווקא את הפן הדתי כמשפיע המרכזי על אותה תקופה. כאשר התלמיד יבין את ההבדלים במבנה הסובסטנטיבי הוא יבין את המקצוע יותר טוב. בנוסף יש בתחומי הדעת את המבנה הסינטקטי המורכב משיטות המחקר והכלים לגילוי הידע וארגונו. למשל דרכי החקר במקצוע המתמטיקה שונה מדרכי החקר של הפיזיקה ששונה מהותית מדרכי החקר של תחום הדעת היסטוריה. 

==ראו גם==
* הישגים אקדמיים
* פרדיגמה
* פירוט של הדיסציפלינות המדעיות השונות: תחומי מחקר מדעיים

==קישורים חיצוניים==

* 

==הערות שוליים==

*
*
קטגוריה:מדע
שוק פורטובלו

שוק פורטובלו (באנגלית: Portobello Road Market) הוא שוק עתיקות פתוח בדרך פורטובלו, באזור נוטינג היל שבמערב לונדון.

יום פעילותו העיקרית של השוק הוא שבת, אז נמצאות בו עגלות רבות של עתיקות וכן נמכרים פירות, ירקות ופרחים. בשאר ימות השבוע פתוחות חנויות העתיקות הרבות שלאורך רחוב השוק.

השוק החל לפעול במאה ה-19 כשוק מזון (בעיקר ירקות ופירות). בשנות ה-60 של המאה ה-20 החלו לפעול בשוק סוחרי עתיקות.

השוק משמש כאתר התרחשות עיקרי בסרט של אולפני וולט דיסני משנת 1971 "המיטה המעופפת" בכיכובה של אנג'לה לנסברי, ואחד השירים בסרט נקרא על שמו של השוק. גם הזמר קט סטיבנס כתב שיר על השוק.

הרחוב הוא האתר העיקרי שבו מתרחשת עלילת הסרט "נוטינג היל" שבו משחקים ג'וליה רוברטס ויו גרנט.

השוק ביום שבת

==קישורים חיצוניים==

* [http://www.portobelloroad.co.uk/ איגוד סוחרי העתיקות של שוק פורטובלו]

פורטובלו
קטגוריה:לונדון: אטרקציות תיירותיות